Ցածր աշխատավարձ ստացող ՀՀ գիտությունների ազգային ակադեմիայի գիտաշխատողները վստահեցնում են՝ իրենց սոցիալական վիճակը նախանձելի չէ։ «Այսօր գիտաշխատողի և հավաքարարի աշխատավարձը հավասարվել է, ու գիտնական լինելու կոչումը այդքան էլ չի ուրախացնում,- ասում է կենսաբանական գիտությունների թեկնածու, ԳԱԱ միացյալ արհմիության նախագահ ԿԻՄԱ ՄԻՔԱՅԵԼՅԱՆՆ ու հավելում,- կառավարության որոշմամբ բարձրացվել է պետական համակարգի աշխատողների աշխատավարձը, մինչդեռ գիտաշխատողների աշխատավարձը մնացել է նույնը»: Գիտությունն ու կրթությունը արժևորվում են նաև աշխատանքի դիմաց վարձատրության չափով, մինչդեռ նվազագույն չափով վարձատրությունը վիրավորական է նրանց համար, ովքեր տասնամյակներ շարունակ, գուցե և ողջ կյանքում նվիրվել են գիտությանը: